Allahverdi Eminov

**Allahverdi Eminov** () — Azərbaycan yazıçısı və müəllimi. Pedaqoji elmlər namizədi, Dosent, Azərbaycan Yazıçılar Birliyi və Azərbaycan Jurnalistlər Birliyinin üzvü, "Maarif nəşriyyatında baş redaktor və direktor (1984–1992), Azərbaycan Müəllimlər İnstitutunun Salyan filialının direktoru. 1990-cı ildə çap olunmuş və dönəmin dövrü mətbuatında rezonansa səbəb olan *Payıza qədər: Seks haqqında* söhbət əsərinin müəllifi. Əsər, Azərbaycan ədəbiyyatında erotik ədəbiyyatın ilk nümunəsi sayılır.

## Həyatı
Allahverdi Eminov 1941-ci ildə Salyan rayonunun Qırmızıkənd kəndində, dəmiryolçu ailəsində anadan olub. Əslən Qazax rayonunun Birinci Şıxlı kəndindəndir. Orta məktəbi 1955-ci ildə Lənkəran şəhərində bitirib. 1959-cu ildə Azərbaycan Dövlət Pedaqoji Universitetinin tarix-filologiya fakültəsinə daxil olub, 1964-cü ildə oranı bitirib. 1965–1968-ci tədris illərində Salyan rayonu Kərimbəyli kənd orta məktəbində çalışıb.

1968–1971-ci illərdə ildə *Azərbaycan Elmi tədqiqat Pediatriya İnstitutunun* aspiranturasınada təhsil alıb. 1971-ci ildə dissertasiya müdafiə edib, pedaqoji elmlər namizədi adını alıb. Dosentdir. 1974–1976-cı illərdə *[[Azərbaycan məktəbi (jurnal)|Azərbaycan məktəbi]]* jurnalında məsul katib işləmişdir. Bu illərdə Azərbaycan mətbuatında elmi-publisistik və polemika xarakterli yazılarla çıxış etmişdir. 1976–1984-cü illərdə *[[Azərbaycan müəllimi (qəzet)|Azərbaycan müəllimi]]* qəzetində şöbə müdiri, 1984–1992-ci illərdə "Maarif nəşriyyatında baş redaktor, direktor işləmişdir.

Müxtəlif illərdə Azərbaycan Dillər Universitetində dosent, "Təfəkkür" Universitetində fakültə dekanı, Şirvan-Humanitar İnstitutunun direktoru, 2001–2005-ci illərdə Azərbaycan Müəllimlər İnstitutunun Salyan filialının direktoru olub. Müxtəlif vaxtlarda Ali Təhsil Müəssisələrində dosent vəzifəsində çalışıb. Eyni zamanda Azərbaycan Televiziyasında bir neçə proqramın həmmüəllifi və aparıcısı olub.

5 monoqrafiyanın, 33 kitabın, 250-dən artıq elmi, 400-dən çox publisist maqalənin müəllifidir.

Azərbaycan Yazıçılar Birliyi və Azərbaycan Jurnalistlər Birliyinin üzvüdür.

Hazırda Bakı Pedaqoji kadrların İxtisasartırma və Yenidən hazırlanma İnstitutunun dosentidir.

### Yaradıcılığı
Allahverdi Eminov 31 kitab müəllifi olsa da, onun ən çox populyar olan kitabı 1990-cı illərin sonunda nəşr olunmuş *Payıza qədər. Seks haqqında söhbət* əsəridir. 80 min tirajla çap olunan kitab əldən-ələ gəzərək geniş oxucu kütləsi tərəfindən maraqla oxunmuşdur. Əsərdə qadın-kişi münasibətləri, intim əhvalatlar, həbsxana həyatı və sair məsələlər bir az dağınıq, əlaqəsiz şəkildə qələmə alınıb. Müəllifin qadın-kişi münasibətləri haqqında düşüncələri elmi-publisist janrda qələmə alınıb.

Burada müəllifi seksual həyatın elmi aspektlərindən daha çox bu intim mühitin doğurduğu emosional ovqatla maraqlanır. Allahverdi Eminov *Payıza qədər. Seks haqqında söhbət* əsəri haqqında bunları demişdir;

### Əsərləri
* *Yuxuda dirilən adam* (1990)
* *Cırtdan adamın sərgüzəştləri* (1985)
* *Dəniz şəhərində görüş* (1986)
* *Yollar geri qayıdır* (2013)

## İstinadlar

## Mənbə
* Salatın Əhmədli, Rövşən Babanlı. "Qazax mahalının alimləri" (ensiklopedik məlumat). "Günəş" nəşriyyatı. Bakı. 2017. 512 səh.